Satemene ana wong loro sing wis tau ungup-ungup arep njago lurah. Sing kapisan Pak Bayan Kabul. Piyayine isih enom, pinter srawung, lan seneng nggatekke sambat sebute wargane. Kathik wis duwe pengalaman ing pemerintahan pinangka bayan sing disuyudi wong-wong sakabayanan. Cekake Pak Bayan iki satemene dadi pengarep-arepe wargane kanggo nggenteni mimpin desane. Nanging kabar pencalonane cepet mleret, ilang ora kocap, merga Pak Bayan mundur sawise oleh pengancam saka Bandhol, preman kampung kongkonane Pak Lurah Marno.